Nr.11/1592/2019/ 26.11.2019

**CAIET DE SARCINI**

1. **Introducere**
2. Prezentul caiet de sarcini conține specificații tehnice și totodată indicații privind regulile de bază care trebuie respectate, astfel încât potențialii operatori economici să elaboreze o propunere tehnică corespunzătoare prin raportare la necesitățile autorității contractante.
3. Cerințele impuse vor fi considerate ca fiind minimale și obligatorii.
4. În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.
5. Oferta este considerată neconformă dacă nu satisface în mod corespunzător cerințele caietului de sarcini.
6. **Informații generale**

**2.1.** Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), cu sediul în municipiul București B-dul Regina Elisabeta, nr. 3, etajele 3 și 5, sector 3, cod poștal 030015, telefon: 0372.573.000 și fax: 0372.271.435.

2.2. Descrierea cadrului existent din sectorul relevant.

2.2.1 Agenția Națională de Administrare a Bunurilor Indisponibilizate (A.N.A.B.I.) este o instituție publică de interes național, cu personalitate juridică, în subordinea Ministerului Justiției.

2.2.2 În conformitate cu prevederile **art. 29 alin. (1) din Legea nr. 318/2015** privind înființarea, organizarea și funcționarea A.N.A.B.I., ”*din dispoziţia procurorului, a judecătorului de drepturi şi libertăţi sau a instanţei de judecată, Agenţia procedează la valorificarea de îndată a bunurilor mobile sechestrate, în cazurile prevăzute de art. 2521 din Legea nr. 135/2010, cu modificările şi completările ulterioare, precum şi cu cele aduse prin prezenta lege”.*

2.2.3 Potrivit dispozițiilor **art. 29 alin. (7)** din același act normativ, teza I, ”*în vederea stabilirii preţului la care se valorifică bunurile prevăzute la alin. (1), Agenţia poate angaja evaluatori autorizaţi, în condiţiile legii”.*

2.2.4 În conformitate cu prevederile **art. 3 alin (1) din Metodologia** de lucru privind evaluarea şi valorificarea bunurilor mobile sechestrate, **aprobată prin Ordinul Ministerului Justiției și Ministerului Finanțelor Publice nr. 4.344/C/2.843/2016***, ”în vederea stabilirii valorii bunurilor care urmează a fi valorificate, Agenţia realizează de îndată după primirea solicitării de valorificare evaluarea acestora printr-o comisie de evaluare sau prin evaluatori autorizaţi, selectaţi cu respectarea prevederilor legale privind achiziţiile publice”.*

* + 1. În acest context, în vederea îndeplinirii de către A.N.A.B.I. a atribuțiilor prevăzute la art. 29 alin. (1) din Legea nr. 318/2015, pentru evaluarea bunurilor indisponibilizate, cu privire la care s-a dispus valorificarea, se impune achiziționarea de servicii de evaluare prestate de către evaluatori membri ai Asociației Naționale a Evaluatorilor Autorizați din România, înscriși în Tabloul Asociației, autorizați pentru specializarea ”Evaluări bunuri mobile” (EBM).

**3. Obiectul achiziției**

**3.**1. Obiectul achiziției îl reprezintă prestarea de servicii de evaluare de către evaluatori membri ai Asociației Naționale a Evaluatorilor Autorizați din România, înscriși în Tabloul Asociației, autorizați pentru specializarea ”Evaluări bunuri mobile”, necesare îndeplinirii de către Agenția Națională de Administrare a Bunurilor Indisponibilizate a atribuțiilor prevăzute la art. 29 alin. (1) din Legea nr. 318/2015 (cod CPV = 79419000-4 - Servicii de consultanță în domeniul evaluării).

Bunul pentru care s-a demarat procedura de evaluare:

* **cantitatea de aproximativ 40 de tone material feros, depozitat pe o suprafață de 5x18 m cu o înălțime de 2,5 m.**

**Menționăm că materialul feros se află depozitat pe raza județului Olt.**

1. **Cerințe privind serviciile de evaluare**
   1. . La achiziționarea acestor servicii se vor avea în vedere următoarele cerințe tehnice minime, conform legislației în vigoare, după cum urmează:
2. Ofertanții trebuie să prezinte în fotocopie, purtând mențiunea conformității cu originalul, autorizația/legitimația de evaluator autorizat, valabilă la data evaluării, emisă de ANEVAR, conform prevederilor art. 12 din O.G. nr. 24/2011 *privind unele măsuri în domeniul evaluării bunurilor*, cu modificările și completările ulterioare.
3. Ofertanții vor depune:

O declarațiecu privire la identificarea și competența lor, *sub semnătură privată*, în conformitate cu Standardul de evaluare SEV 101, care să ateste:

1. identitatea evaluatorului, acesta putând să fie o persoană fizică sau juridică;
2. faptul că evaluatorul poate oferi o evaluare obiectivă și imparțială a bunului;
3. faptul că evaluatorul este autorizat să efectueze evaluarea, acesta deținând specializarea ”Evaluări bunuri mobile”. Dacă evaluatorul are nevoie să apeleze la asistență substanțială din partea altor specialiști, pentru orice aspect al evaluării, trebuie convenită și consemnată natura unei astfel de asistențe, precum și măsura în care s-a bazat pe aceasta.
4. dacă evaluatorul are/nu are vreo legătură sau implicare cu partea care a solicitat evaluarea.

**4.2.** Ofertantul desemnat câștigător, va depune *o declarație sub semnătură privată,* la momentul semnării contractului de prestări servicii de evaluare, în conformitate cu Standardul de evaluare SEV 101, care să ateste dacă evaluatorul are/nu are vreo legătură sau implicare cu deținătorul sau cu proprietarul bunului supus evaluării. În acest sens A.N.A.B.I. va pune la dispoziția ofertantului desemnat câștigător datele de identificare ale deținătorului sau proprietarului bunului, precum și orice alte informații considerate necesare pentru depunerea declarației în cauză.

**4.**3. Raportul de evaluare va respecta standardele obligatorii pentru desfășurarea activității de evaluare a bunului, aflate în vigoare, (Standardele de evaluare a bunurilor – ediția 2018- aprobate de către Conferința națională ANEVAR, prin Hotărârea nr. 3/2017, publicată în Monitorul Oficial al României nr. 986/12.12.2017), cu accent pe următoarele elemente:

1. trebuie să se facă o descriere clară si completă a bunului evaluat, astfel încât la prezentarea ofertelor de cumpărare să se poată furniza ofertanților detalii ample în privința caracteristicilor tehnice si funcționale ale bunului cum ar fi: gradul de uzură, starea de funcționare, semne particulare;
2. situația juridică a bunului evaluat cu evidențierea sarcinilor care îl grevează;
3. o descriere clară și precisă a termenilor de referință ai evaluării, a scopului și utilizării desemnate a acesteia și totodată, va prezenta orice ipoteze, ipoteze speciale, incertitudini sau condiții limitative importante care influențează în mod direct evaluarea pentru asigurarea comparabilității, relevanței și credibilității;
4. scopul evaluării, complexitatea bunului supus evaluării și cerințele utilizatorilor vor determina gradul adecvat de detaliere al raportului de evaluare și vor fi prezentate în mod clar;
5. formatul raportului, precum și orice excludere de la cerințele standard trebuie să fie convenite în prealabil și consemnate în termenii de referință ai evaluării;
6. prezentarea elementelor juridice de tip excepțional constatate;
7. dacă evaluarea se face pentru un bun care se utilizează împreună cu alte bunuri, va fi necesar să se clarifice dacă acele bunuri se includ în evaluare, dacă se exclud și se presupune că sunt disponibile sau dacă se exclud și se presupune că nu sunt disponibile;
8. data inspecției și persoana desemnată din partea ofertantului, precum și din partea beneficiarului în prezența cărora s-a efectuat inspecția;
9. data evaluării poate fi diferită de data emiterii raportului de evaluare sau de data la care investigațiile urmează să se facă sau să se finalizeze. Atunci când este cazul, aceste date trebuie să fie menționate în mod distinct în raport;
10. prezentarea detaliată atât a documentării necesare pentru efectuarea evaluării, cât și a limitărilor documentării respective, consemnate în termenii de referință ai evaluării;
11. prezentarea naturii și sursei oricăror informații relevante pe care se bazează evaluarea și amploarea oricăror etape parcurse pentru verificarea acelor informații. În situația în care informațiile furnizate de client sau de o terță persoană nu au fost verificate de către evaluator, acest fapt trebuie precizat în mod clar și trebuie făcută referire, după caz, la orice informație furnizată;
12. precizarea, în mod explicit, a tuturor ipotezelor și ipotezelor speciale adoptate, unde ipoteza este legată de o limitare a ariei investigațiilor care ar putea fi întreprinse de către evaluator, iar ipoteza specială este formulată în situația în care ipoteza presupune fapte care diferă de cele existente la data evaluării și include situațiile în care sunt formulate ipoteze privind un eveniment viitor;
13. determinarea valorii de piață pentru bunul mobil; evaluarea să se realizeze prin raportare la preţul mediu practicat pe piaţa liberă pentru bunuri având categoria, cantitatea și calitatea similare, iar valoarea se va determina în funcție de următoarele criterii:
    1. natura bunului;
    2. gradul de uzură fizică şi morală a bunului respectiv;
    3. cantitatea (volumul) bunului;
    4. existenţa unui raport de evaluare sau a unui preţ de achiziţie, dacă acesta a fost întocmit, respectiv plătit în ultimele 12 luni;
    5. termenul de valabilitate (după caz);
    6. caracterul sezonier(după caz).
14. stabilirea gradului de depreciere fizică, funcțională și economică, cu indicarea celei mai probabile și mai adecvate modalități de comercializare si care să genereze totodată cea mai mare valoare;
15. raportul va face trimitere la abordarea sau la abordările aplicate, la datele cheie de intrare utilizate și la raționamentele principale care au condus la concluziile evaluării;
16. valoarea determinată trebuie să fie obiectivă și nu trebuie influențată de factori subiectivi ca voința, dorința sau de nevoia beneficiarului sau a altor terți și va fi prezentată în moneda națională și în euro, cu specificarea cursului valutar BNR luat în considerare;
17. numele și prenumele, în clar, al celui/celor care a/au întocmit raportul, semnătura și stampila aferentă tipului de bun evaluat, din care să reiasă autorizarea în domeniul bunului supus evaluării;
18. este obligatorie ștampilarea fiecărei pagini a raportului;
19. datarea raportului;
20. anexarea la raportul de evaluare a fotografiilor color, interior și exterior, după caz, pentru bunul evaluat;
21. în mod obligatoriu, raportul de evaluare va fi redactat în limba română;
22. durata de efectuare a evaluării și de trimitere a raportului de evaluare va fi de 15 zile calendaristice de la data semnării contractului de prestare a serviciilor;
23. ofertanții își asumă răspunderea exclusivă pentru legalitatea și autenticitatea tuturor informațiilor și documentelor prezentate în ofertă;
24. raportul de evaluare va fi predat autorității contractante în original.

5. **Modalitatea de selecție**

5.1. Criteriul de atribuire va fi: „prețul cel mai mic”, dintre ofertanții ce îndeplinesc cerințele tehnice (oferta tehnică).

5.2. Prestarea contractului de servicii nu obligă autoritatea contractantă la plata altor servicii sau cheltuieli complementare, rezultate în afara celor menționate în caietul de sarcini.

**6. Condiții de plată**

6.1. Preţul convenit în lei pentru îndeplinirea contractului, respectiv preţul serviciilor prestate, plătibil prestatorului de către Beneficiar este cel inclus de prestatorul câștigător în propunerea financiară și publicat în S.E.A.P.

* 1. . Prețul convenit include și costul deplasării evaluatorului în vederea inspectării bunului la locul de depozitare.
  2. . Preţul contractului este ferm şi neajustabil, exprimat în lei, pe întreaga perioadă de derulare a contractului.

6.4. Beneficiarul are obligaţia de a efectua plata serviciilor, după semnarea procesului verbal de recepţie cu mențiunea **„fără obiecțiuni”,** în termen de 30 zile de la data primirii facturii, emisă de către Prestator (cu respectarea termenului maxim prevăzut de Legea nr. 72/2013)**.**

**7. Dispoziții finale**

* 1. . A.N.A.B.I. poate depune observații cu privire la raportul inițial în termen de 3 zile lucrătoare de la primirea acestuia.
  2. . În cazul în care beneficiarul formulează observații cu privire la raportul inițial, prestatorul are obligația de a remedia elementele care fac obiectul observațiilor beneficiarului în termen de 3 zile lucrătoare.